Du innkalles med dette til møte i

|  |  |
| --- | --- |
| **Råd** | Trøgstad og Båstad menighetsråd |
| **Møtedato** | Onsdag 10. september 2025 |
| **Møtetid** | Kl 18.00 |
| **Møtested** | Kirkestallen |

Meld fra om eventuelt forfall til Berit Movik Lo

**Innkalte:** Berit Movik Lo, Cicilie Klethagen Langstad, Tormod Karlsen, Anita Berget, Kjersti Marken, Åshild Moen Arnesen, Tone Torp Andresen, Ellen Løchen Børresen og Inger Lise Kåen Haugen .

**Meldt forfall:** Tormod Karlsen

**Sak 36/25 Godkjenning av møtebok fra forrige møte og godkjenning av innkalling til dette møte.**

**Sak 37/25 Menighetsbarnehagen**

Menighetsrådet får besøk av menighetsbarnehagens styreleder Rita Østbye og styrer Bjørn Brustugun. De vil orientere om driften i barnehagen. Dessuten blir det tid til spørsmål og en samtale mellom rådet og de to lederne.

**Sak 38/25 Orienteringssaker**

* Solidus
* Invitasjon til møte for menighetsråd i hele prostiet 28.oktober på Løken i Høland. Det er biskop Kari som inviterer. Vedlagt invitasjon.
* Frivilligfesten 7. oktober
* 50års- konfirmanter - oppdatering
* Møte mellom menighetsrådet og de ansatte 9.september
* Oppfølging fra forrige møte i MR

**Sak 39/25 Ressursgjennomgang i Indre Østfold kirkelige fellesråd – revidering**

Høsten/vinteren 2024/2025 har Indre Østfold kirkelige fellesråd hatt en gjennomgang av sine ressurser. Alle team/avdelinger, stab og menighetsråd ble utfordret på spørsmål som gjaldt innad i organisasjonen; stolthet og verdier, endring, ressurser, erfaringsdeling.   
Parallelt har ansatte jobbet med visjon og verdier etter et allmøte i november 2024. Det ble nedsatt en arbeidsgruppe som har jobbet videre med dette. Resultatet av dette arbeidet ble presentert på et nytt allmøte i juni 2025. Menighetsrådet blir bedt om å komme med innspill om dokumentet, spesielt punktet til slutt «Forslag til vedtak» der følgende endringer vurderes for fremtiden, jmfr innspill fra menighetsrådene, teamene og ledergruppa:

* Økning fra 80% til 100% stilling KUL Hobøl, kostnad kr 189896.
* Økning fra 90% til full stilling KUL Eidsberg, kostnad kr 87712.
* Tilføre 20% stillingsressurs til gravplass avdelingen, kostnad kr 140 000.
* Behov for økt satsing på kommunikasjonsfaglig ressurs.
* Behov for økt satsing på byggrådgiverressursen.
* Arbeide for å styrke det diakonale arbeidet i fellesrådsområdet, både gjennom samarbeid og gjennom arbeid for å øke ressursen.

Saken er lagt ved innkallingen.

Vedtak:

**Sak 40/25 Halvårsrapport menigheten**

Menighetens regnskap for 1. halvdel av året legges fram i møtet.

**Sak 41/25 Innspill til fellesrådets budsjett for 2026 og rullering av økonomiplan**

Menighetsrådet blir bedt om å komme med innspill til fellesrådets budsjett for 2026 og rullering av økonomiplan (2026- 2023). Rådet kom med innspill i 2024, og dette er utgangspunktet til samtalen vi har i rådet. Innspillet ettersendes rådet før møtet.

**Sak 41/25 Gudstjenesteplanen**

Frist for å sende inn gudstjenesteplanen for 1.halvår 2026 er satt til 15.oktober. Soknepresten kommenterer forslaget som er laget, og arbeidsutvalget ber om at menighetsrådet gir arbeidsutvalget fullmakt til å godkjenne planen når den er klar. Neste møte i menighetsrådet er planlagt 16. oktober, dagen etter fristen.

**Sak 42/25 Oppfølging av ledere i utvalg og andre ledere i menighetens arbeid**

Arbeidsutvalget ønsker å jobbe mer med oppfølging av frivillige medarbeidere, og innkaller til et møte med alle ledere mandag 10. november. Vi tar med dette opp igjen en type møte vi hadde før nedstengingen i 2020. Hensikten er å samle ledere og ha tid til å snakke om arbeidet i menigheten. Saken legges fram i møtet.

Vel møtt!

Berit Movik Lo

Leder i menighetsrådet